stanford-oval/wikipedia huggingface dataset:
1932 בברית המועצות
אירועים בולטים

1 בינואר – תחילת ייצור במפעל למכוניות גא"ז בניז'ני נובגורוד
2 בינואר – בעקבות התנגשות של 2 רכבות נהרגו 65 אנשים ו-131 נפצעו.
5 בינואר – שינוי מבני בצורת ניהול המשק. המועצה לניהול המשק הלאומי חולקה ל-3 משרדים - משרד לתעשייה כבדה, משרד לתעשייה קלה ומשרד לתעשיית היערות. זו הייתה תחילתה של מעבר לניהול המשק באמצעות משרדים לפי סוג התעשייה.
21 בינואר – חתימת הסכם אי-לוחמה עם פינלנד.
25 בינואר – חתימת הסכם אי-לוחמה עם פולין.
30 בינואר – בכנס ה-17 של המפלגה מעובדים הנחיות לעריכת תוכנית החומש השנייה. כמו בחומש הראשון, העדיפות ניתנה להקמת מפעלי ענק בתעשייה כבדה.
31 בינואר – תחילת ייצור פלדה במפעל פלדה בעיר מגניטוגורסק.
3 בפברואר – חתימת הסכם אי-לוחמה עם ליטא.
4 בפברואר – חתימת הסכם אי-לוחמה עם אסטוניה.
20 בפברואר – שלילת אזרחות של ברית המועצות מלאון טרוצקי.
10 באפריל – תחילת ייצור במפעל פלדה בנובוקוזנצק.
20 באפריל – הוועידה של האיגודים המקצועיים. האיגודים המקצועיים למעשה איבדו את הזכות להעביר דרישות הפועלים לבעלי המפעלים (הממשלה).
23 באפריל – החלטת הוועד המרכזי של המפלגה על שינוי ארגוני של איגודי האומנים. מוקמים איגודים חדשים (איגוד הסופרים, איגוד המלחינים, איגוד האדריכלים) שנמצאים תחת שליטת הממשל. כל יתר האיגודים פורקו. הוקם מכון לספרות להכנת סופרים חדשים.
10 במאי – תחילת הקמת העיר קומסומולסק על אמור, סמל לפיתוח המזרח הרחוק הסובייטי.
יוני – מיכאיל ריוטין מפרסם את "תוכנית ריוטין" שדרשה חזרה לניהול דמוקרטי של המפלגה ורפורמות נוספות.
יולי – אוקטובר שובר קרח "סיביריאקוב" עבר את המעבר הצפון-מזרחי במהלך רצוף בפעם הראשונה בהיסטוריה של השייט.
7 באוגוסט – קבלת חוק חדש בהקשר להגנת על נכסים של מפעלים וקולחוזים. במקרים קיצוניים גרימת נזק לרכוש המדינה עלול להביא לעונש מוות.
3 בספטמבר – רצח פאווליק מורוזוב. במשך שנים של ברית המועצות היה סמל של ארגון הפיונרים וגיבור לאומי.
9 באוקטובר – חיסול תומכי ריוטין במפלגה, לב קמנייב וגריגורי זינובייב מוצאים מחוץ לשורות המפלגה ונשלחים לגלות.
10 באוקטובר – תחילת עבודה של תחנת כוח הידרואלקטרית על נהר דנייפר - דנייפרוגס.
16 באוקטובר – עקבות תקלה במערכת הרכבות התרחשה תאונה קשה. כתוצאה מתאונה, 36 אנשים נהרגו ו-51 נפצעו.
8 בנובמבר – בנסיבות לא ברורות נהרגה אשתו של סטלין - נדז'דה אלילוייבה.
15 בנובמבר – חיזוק משמעת במפעלים. פועל יכול לאבד את עבודתו גם לאחר אי-הגעה חד-פעמית לעבודה.
15 בנובמבר – בקתדרלת קאזאן נפתח מוזיאון היסטוריה של הדת.
29 בנובמבר – חתימת הסכם אי-לוחמה עם צרפת.
12 בדצמבר – חידוש יחסים דיפלומטיים עם סין.
27 בדצמבר – חידוש שיטת תעודות זהות פנימיות שמקשה על ניוד פועלים בין הערים. חברי הקולחוז לא קיבלו כלל את תעודות הזהות ולמעשה לא יכולים לעזוב את כפר המגורים.
31 בדצמבר – הוכרז על השלמת ביצוע תוכנית החומש הראשונה תוך 4 שנים ו-3 חודשים. באופן כללי חל גידול בייצור התעשייתי ב-273%, אך בחלק מהתחומים התוכנית לא הושלמה. חלקו של המשק השיתופי בחקלאות הגיע ל-61% מכלל המשקים החקלאיים, אבל ייצור התוצרת החקלאית אינו יציב.
אירועים בולטים > תקופה בתולדות ברית המועצות

במהלך השנים 1932–1933 התרחש רעב המוני באוקראינה (אשר זכה לכינוי "הולודומור") שבמהלכו מתו עד כ-7 מיליון אנשים.
נולדו

27 בינואר – בוריס שאחלין מתעמל סובייטי זכה ב-13 מדליות אולימפיות (מהם 7 זהב) (נפטר ב-2008)
13 בפברואר – איגור שפראן - משורר סובייטי ממוצא יהודי (נפטר ב-1994)
24 בפברואר – מאיה קריסטלינסקייה, זמרת סובייטית (נפטרה ב-1985)
4 באפריל – אנדריי טרקובסקי, במאי סובייטי (נפטר ב-1986)
20 ביוני – רוברט רוז'דסטבנסקי, משורר סובייטי (נפטר ב-1994)
18 ביולי – יבגני יבטושנקו, משורר סובייטי (נפטר ב-2017)
20 באוגוסט – וסילי אקסיונוב, סופר סובייטי (נפטר ב-2009)
14 בספטמבר – איגור קירילוב, קריין טלוויזיה סובייטי
18 בספטמבר – ניקולאי רוקאבישניקוב, קוסמונאוט סובייטי (נפטר ב-2002)
26 בספטמבר – ולדימיר ווינוביץ', סופר סובייטי רוסי (נפטר ב-2018)
נפטרו

23 ביולי – אלכסנדר גרין, סופר רוסי סובייטי (נולד ב-1880)
5 באוגוסט – סאשה צ'ורני, משורר רוסי (נולד ב-1880)
3 בספטמבר – פאווליק מורוזוב, מגיבורי התעמולה הסובייטית (נולד ב-1918)
21 בינואר: חתימת הסכם אי-לוחמה עם פינלנד.
תחנת כוח על נהר הדנייפר - דנייפרוגס
פאווליק מורוזוב
ASP.NET

לוגו ASP.NET
ASP.NET היא טכנולוגית קוד פתוח ליישומי אינטרנט בצד השרת, שפותחה על ידי חברת מיקרוסופט. טכנולוגיה זו אינה שדרוג לטכנולוגיית ASP המתיישנת שלה אלא תפיסה טכנולוגית חדשה, וכתשובה לטכנולוגיית JSP של חברת סאן מיקרוסיסטמס. באמצעות ASP.NET ניתן ליצור אתרי אינטרנט דינמיים בשילוב נתונים מבסיסי נתונים, ולטפל בטפסים ובמידע שנשלחים מהמשתמשים. התפקיד של ASP.NET הוא לנתח את המידע וליצור פלט בהתאם.
ASP.NET משלבת בנוסף טכנולוגיית MVC, שמאפשרת לפתח אפליקציות רשת במהירות ובקלות .
ASP.NET מבוססת על ה-NET Framework. של מיקרוסופט הכוללת מחלקות רבות לטיפול בנתונים שונים (מסדי נתונים, קובצי טקסט, קובצי XML, תמונות וקבצים גרפיים, מערכת ההפעלה ועוד). ניתן לכתוב דפי ASP.NET בכל שפה בסביבת NET. (הנפוצות: VB.NET ו-#C).
ASP.NET רצה על שני סוגי שרתים:
IIS - שרת האינטרנט של מיקרוסופט.
Cassini ותוכנות אחרות שנכתבו בשפות ה-NET. אלו תוכנות שונות הכוללות שרת מובנה.
בסביבת ה-NET Framework. ישנו מרחב שמות (Namespace) בשם System.Net.Hosting המאפשר כתיבת שרתים כאלה. הנפוץ שבהם - גרסת ההמשך של ה-Cassini המגיעה עם Visual Studio 2005 לגרסאותיו.
ASP.NET מבוססת על טופסי צד שרת (Web Forms), אולם ניתן בהחלט להשתמש בה גם בלעדיהם.
גרסאות והפצה של ASP.NET

בשנת 2002 הוכרזה והופצה טכנולוגיית NET Framework. על ידי חברת מיקרוסופט, בגרסתה הראשונה (גרסה 1.0). NET Framework. הכילה מספר שפות פיתוח חדשות, וטכנולוגיית פיתוח עבור דפי אינטרנט שנקראת ASP.NET. יחד עם NET., החלה מיקרוסופט בשיווק סביבת הפיתוח הייעודית, שנקראה Visual Studio.NET, או בשמה הפחות נפוץ, VS 7.
בעקבות מספר באגים ובעיות, מיהרה מיקרוסופט להוציא, בתחילת 2003, גרסה משודרגת ל-NET., והיא קיבלה את מספר הגרסה 1.1. הגרסה החדשה הכילה בעיקר תיקוני באגים ומספר עדכוני תוכנה.
במהלך השליש האחרון של שנת 2005 הוכרזה על ידי מיקרוסופט הגרסה השנייה ל-NET Framework. (גרסה 2.0), ויחד עימה הופץ מנוע NET. משודרג, חבילת טכנולוגיות חדשה, וגם סביבת פיתוח חדשה בשם Visual Studio 2005 (או בשם הגרסה שלה, VS 8). הגרסה החדשה הוסיפה מחלקות קוד חדשות רבות, והציגה גם שיפורי תוכנה ושיפורי אבטחה רבים. גרסה זאת אינה מהווה שדרוג לגרסה הקודמת, אלא היא גרסת תוכנה עצמאית, וניתן להתקין אותה מבלי להתקין גרסאות קודמות. יחד עם זאת, מרבית המפתחים העדיפו להתקין את שתי הגרסאות במקביל, כדי לקבל גמישות גדולה יותר.
במהלך נובמבר-דצמבר 2006, החלו ניצנים ראשונים של גרסה משודרגת חדשה. בתחילה נקראה הגרסה בשם הקוד "Orcas", ולימים, במהלך 2007 ועם יציאתה של Windows Vista לשווקים, הוכרזה גרסת השדרוג המלאה ל-NET., שפותחה כחלק מפיתוח Windows Vista. הגרסה החדשה (3.0), פותחה כתוספת לגרסת NET 2.0., ואינה מחליפה אותה. היא אינה גרסה עצמאית, ולא ניתן להתקין אותה ללא גרסה 2.0.
בסוף נובמבר 2007, עם יציאתה לשוק של ערכת כלי הפיתוח החדשה לבית מיקרוסופט, Visual Studio 2008, יצאה הרחבת תוכנה נוספת (גרסה 3.5). באפריל 2010 יצאה גרסה חדשה של Visual Studio 2010 ויש בה הרבה שיפורים בעיקר בכתיבת Java script.
סיומות קבצים בשימוש ASP.NET

aspx - ‏(Active Server Page Extended) סיומת דפי האינטרנט הסטנדרטיים, וכן דפי אינטרנט המיועדים לטלפונים סלולריים.
vb - קוד חיצוני בשפת VB (בדרך כלל pagename.aspx.vb אם הקוד משויך לדף ספציפי).
cs - קוד חיצוני בשפת #C (בדרך כלל pagename.aspx.cs אם הקוד משויך לדף ספציפי) עבור טכנולוגיית Web Forms או מבנה נתונים (Model) או Controller עבור MVC.
ascx - פקדי משתמש (פקדים האורזים תצוגה וקוד עבור התצוגה, ומשתלבים כפקד ארוז בדף aspx).
asmx - שירותי WebService.
ashx - קובץ מטפל אירועים (יוצר אירוע הכולל קוד ומידע תצוגה, לפי קריאה). בדרך כלל מכונה global.ashx ונמצא בתיקיית הבסיס של האתר.
resx - קובץ משאבים (בעיקר משמש לתרגומים לאתר, לדוגמה appculture.en.resx עבור כל שפה, ומזוהה בצורה אוטומטית על ידי הקוד)
xsd - קובץ נתונים (שולף נתונים על פי בקשה ממסד הנתונים).
skin - קובץ השומר תצורת תצוגה וגרפיקה עבור קובצי aspx.
config - קובץ הגדרות תצורה וריצה השולט על שרת IIS, על הקישור למסדי הנתונים ועל הגדרות אבטחה רבות.
master - תבנית תצוגה רב פעמית, המתלבשת סביב דף aspx.
sitemap - קובץ XML מיוחד, המיועד למיפוי סרגלי כלים וניווט עבור האתר.
asax - קובץ המטפל בהגדרות אפליקציה וסשן - באתחול וסיום שלהם.
cshtml - גרסה מתקדמת של דפי aspx, נמצאת בשימוש נרחב ב־MVC כ־View, ובה נוצר מבנה הדף, שמשלב שפת תגיות ו־C# באמצעות הסמן ‘@‘.
vbhtml - זהה לחלוטין ל־cshtml, רק בשפת Visual Basic.net כקוד.
תיקיות בשימוש ASP.NET 2 ואילך

App_Code - עבור מחלקות ומשתנים הנמצאים בשימוש בכל האתר ולא בדף בודד
App_Data - עבור נתונים
App_Browsers - עבור התאמה אישית לדפדפנים שונים
App_WebReferences - עבור שימוש ב-WebServiceים
App_GlobalResources - עבור שימוש בקובצי משאבים
Theme - עבור שמירת מספר אופציות של תבניות עיצוב
Bin - תיקייה עבור קובצי dll, ובייחוד עבור קובצי dll המכילים אובייקטים ואוטומציות מהודרות של asp.net
ספריות אלו לרוב מוגנות מהורדה על ידי משתמש קצה, ללא תלות בסוג הקובץ.
קבצים אחרים נמצאים בשימוש סביבות הפיתוח ומוגנים ברמת השרת על מנת למנוע הורדה שלהם על ידי לקוחות (למשל vbproj, csproj).
תיקיות בשימוש ASP.NET MVC

Models - מציין את התיקייה שבה נשמרים כל מבני הנתונים של האתר.
Controllers - תיקייה קבועה שבה נמצאים כל ה־Controllers של האתר, ששולטים בתגובת השרת.
Views - תיקייה שלרוב כוללת תיקיות משנה עם שם הבקר (Controller) שבה מאוחסנים כל דפי ה־cshtml הרלוונטיים לו, ובנוסף תיקייה בשם Shared שבה מאוחסנים דפי cshtml שמשמשים באופן גלובלי.
ASP.NET AJAX

בתאריך 23 בינואר 2007, מיקרוסופט הוציאה לאור גרסה 1.0 של ASP.NET AJAX, אשר מהווה חבילת הרחבה עם פונקציונליות Ajax.
הערות שוליים

↑  http://www.asp.net/open-source
| --- | --- |
בקרת זהויות :  NKC: ph122017
BA סיטיפלייר

אמבראר E-190 של החברה
‏BA סיטיפלייר (באנגלית: BA CityFlyer) היא חברה בת של חברת התעופה בריטיש איירווייז המבצעת עבורה טיסות אזוריות מנמל התעופה סיטי שבמרכז לונדון. מרכזה של החברה נמצא בעיר מנצ'סטר. החברה מפעילה מטוסי אמבראר E-Jets. בשנת 2017 החלה החברה להפעיל טיסות גם מברמנגהם, מנצ'סטר ובריסטול, עד שנה זו הטיסות הופעלו רק מלונדון.
בשנת 2016 הטיסה החברה 2,192,847 נוסעים.
תולדות החברה

החברה נוסדה בשנת 2007, לאחר שבריטיש איירווייז מכרה לחברת פליי בי את חברת הבת האזורית שלה "בריטיש קונקט". מכירה זאת לא כללה את אישורי הנחיתה של בריטיש איירווייז בנמל התעופה סיטי בלונדון. כדי לממש את זכותה לטוס מנמל זה, רכשה החברה את חברת "סיטיפלייר אקספרס", חברה אזורית שפעלה מנמל התעופה גטוויק שבלונדון, ומיתגה אותה מחדש בשם BA סיטיפלייר.
צי המטוסים

צי המטוסים של החברה נכון לנובמבר 2018:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| אמבראר E-170 | 6 | — | משתנה | משתנה | 76 |  |
| אמבראר E-190 | 16 | 4 | משתנה | משתנה | 98 |  |
| סה"כ | 22 | 4 |  |  |  |  |
ראו גם

בריטיש איירווייז
הערות שוליים

↑  פרטי צי המטוסים של BA סיטיפלייר, באתר planespotters.net (באנגלית)
↑  MORE ROUTES AND MORE AIRCRAFT FOR LONDON CITY, Media Centre British Airways, ‏2018-08-29 (באנגלית)
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
Chosen (שיר)

"Chosen" (בעברית: "נבחר") הוא הסינגל הראשון של להקת הרוק האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט, ב-24 בנובמבר 2017, והוא נכלל במיני-אלבום הראשון של הלהקה, Chosen.
את השיר, היצעה הלהקה לראשונה בשלב המיונים של הגרסה האיטלקית לאקס פקטור. ב-23 בנובמבר 2017, ביצעה אותו שוב בפרק החמישי של שלב ההופעות החיות. הווידאו קליפ של השיר פורסם ב-13 בדצמבר 2017, בערוץ היוטיוב הרשמי של הלהקה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  איטליה | מצעד הסינגלים האיטלקי | 2 |  |
|  יוון | IFPI Greece | 34 |  |
|  ליטא | AGATA | 15 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה ×2 | 100,000 |
 מכירות + הזרמת מדיה בלבד
הערות שוליים

↑  Eleonora Romanò (24 בנובמבר 2017). "Måneskin - Chosen (Radio Date: 24-11-2017)". EarOne (באיטלקית). נבדק ב-26 במרץ 2021. {{cite web}}:  (עזרה)
↑  Roberto Neri (24 בנובמבר 2017). "Quinto live: le pagelle di Style". Style Corriere (באיטלקית). נבדק ב-26 במרץ 2021. {{cite news}}:  (עזרה)
↑  "La solita 'sobrietà' dei Maneskin: Damiano nudo nel videoclip di Chosen". la Repubblica (באיטלקית). 15 בדצמבר 2017. נבדק ב-26 במרץ 2021. {{cite news}}:  (עזרה)
↑  MÅNESKIN - CHOSEN (SONG)
↑  Italian single certifications – Måneskin – Chosen
| מונסקין |
| --- | --- | --- |
דמיאנו דוד • ויקטוריה דה אנג'ליס • תומאס ראגי • אית'ן טורקיו
| אלבומי אולפן | Il ballo della vita • Teatro d'ira: Vol. 1 |  |
| מיני-אלבומים | Chosen |  |
| סינגלים | "Chosen" • "Morirò da re" • "Torna a casa" • "Fear for Nobody" • "L'altra dimensione" • "Le parole lontane" • "Vent'anni" • "Zitti e buoni" • "I Wanna Be Your Slave" • "Mammamia" |  |
| שירים אחרים | "'Beggin" • "Coraline" |  |
| --- | --- |
בקרת זהויות :  MusicBrainz release group: 0c17ec1b-da31-4085-9dee-0f96e253fc2e
Chloroflexus

| Chloroflexus> מיון מדעי |
| --- | --- |
ממלכה:: חיידקים אמיתיים
מערכה:: Chloroflexi
מחלקה:: Chloroflexi
סדרה:: Chloroflexales
משפחה:: Chloroflexaceae
סוג:: Chloroflexus
מין:: Chloroflexus aurantiacus
שם מדעי
 Chloroflexus aurantiacus
Chloroflexus (בתעתיק לעברית: כְלוֹרוֹפְּלֶקְסוּס) הוא סוג של חיידקים פוטוסינתטיים במערכה Chloroflexi (שנקראה בעבר חיידקים ירוקים לא גופריתיים, אך שמה שונה על פי שם הסוג הנחקר ביותר במערכה זו - Chloroflexus).
גילוי ומחקר

הסוג Chloroflexus נמצא ותועד לראשונה בשנת 1974 על ידי ד"ר בברלי פירסון ומי שהיה המנחה לדוקטורט של קאסטנהולץ. החוקרים הצליחו לבודד את הסוג ממעיינות חמים שבפארק הלאומי ילוסטון שבארצות הברית ובכך גילו לעולם את החלק החמישי בפאזל הפוטוסינתטי.
אחד הקשיים העיקריים בחקר חיידקי ה-Chloroflexus הוא חוסר היכולת לבודד אותם וללמוד את תכונותיהם. כאשר הסוג נמצא בטבע הוא מוקף באין ספור מיני חיידקים בעלי יכולות שונות והדבר מקשה מאוד את הלימוד אודותיו. מאידך, לא ברור לחלוטין אם אותם מיני חיידקים המצליחים לבודד במעבדות הם באמת בעלי החיים העיקריים בטבע ומייצגים הלכה למעשה את כלל או עיקר בני מינם.
פוטוסינתזה

חיידקי ה-Chloroflexus מסוגלים, כמו חיידקי גפרית ירוקים, לסנתז תרכובות פחמן אורגניות בעזרת אנרגיית האור. את האנרגיה הזאת הם לוכדים, בדומה לחיידקי הגפרית הירוקים, בעזרת גופיפים שנקראים "כלורוזומים". אותם כלורוזומים מכילים עד 200,000 יחידות של בקטריוכלורופיל (כלורופיל של חיידקים), כך שכל חיידק בסוג זה מסוגל להכיל כ-50 מיליון יחידות כלורופיל חיידקי. יכולת גבוהה ביותר של דחיסה וסידור זו מאפשרת לחיידקי ה-Chloroflexus לקצור אור באורך גל של 740 ננומטר למטרת פוטוסינתזה (שלא יוצרת חמצן). 
חיידקי ה-Chloroflexus יכולים לבצע פוטוסינתזה ולנשום בעזרת חמצן. זאת בניגוד לחיידקים הירוקים הגפרתיים, אשר לא מסוגלים לסבול חמצן כלל. הדבר מקנה להם, ככל הנראה, יתרון תחרותי.
חיידקי ה-Chloroflexus, מהווים יחידה בפני עצמה בעולם החיידקים הפוטוסינתטיים: את היחידה הזו מרכיבות הכחוליות, החיידקים הירוקים הגפרתיים, החיידקים הסגולים, ההאלו-בקטריות וה-Chloroflexus.
מבחינה גנטית הסוג Chloroflexus נחשב לעתיק מאוד ויש הסוברים שהוא מעין אב קדמון שמתוכו התפתחו החיידקים הירוקים הגפרתיים מחד, והחיידקים הסגולים מאידך. סברה זאת נשענת על סמך הממצאים הפיזיולוגיים בחיידקי ה-Chloroflexus המראים תכונות מקבילות בשני היחידות הללו.
סוגים קרובים

בודדו עד היום בסך הכול 5 סוגים של חיידקים הדומים ל-Chloroflexus. הללו כולם דמויי צינור גמיש, פוטוסינתטיים, אם כי לא לכולם יש כלורוזומים. חלקם חיים גם כן במעיינות חמים (בטמפרטורה של עד 79 מעלות צלזיוס) וחלקם במים קרירים יותר. חיידקים אשר נראים כמו אלה שבסוג Chloroflexus נראים כמעט בכל סביבה: במעיינות מלוחים במיוחד בדומה לים המלח, במעיינות חמים במיוחד, במקומות של זהום רב, בים, באדמה, בסביבה שיש בה חמצן ובסביבה שאין. נראה כי חיידקים אלה יודעים להסתגל לסביבות קיצוניות בטבע.
Chmod

| --- | --- |

צילום מסך של טרמינל עם פקודת chmod
 מחזור חיים:  3 בנובמבר 1971 – הווה (52 שנים)
Chmod (קיצור של Change Mode – "החלפת מצב") היא פקודה במערכת הפעלה דמוית יוניקס המחליפה הרשאות של קבצים ותיקיות במערכת ההפעלה.
הפקודה נוספה לראשונה ל-Unix גרסה 1 של AT&T. עם התפתחותן של מערכות מתקדמות יותר נוספו רשימות בקרת גישה (ACL) למערכות הפעלה רבות. הגרסה של chmod שנמצאת ב-coreutils של GNU נכתבה על ידי דייוויד מקנזי וג'ים מיירינג.
אופן השימוש

הפקודה מקבלת את הפרמטרים הבאים:
chmod [options] mode[,mode] file1 [file2 ...]
ברוב המימושים קיימות גם אפשרויות נוספות:
-R רקורסיבי, כלומר לכלול אובייקטים בתת-תיקיות.
-v verbose, מציג את האובייקטים ששונו (אובייקטים שלא שונו לא מוצגים).
כאשר האובייקט שעליו מופעלת הפקודה הוא קישור סימבולי, הפקודה משנה את אובייקט היעד.
הרשאות הקובץ, שאותן ניתן לבדוק באמצעות פקודות ls או stat:
$ ls -l findPhoneNumbers.sh
-rwxr-xr--  1 dgerman  staff  823 Dec 16 15:03 findPhoneNumbers.sh
$ stat -c %a findPhoneNumbers.sh
754
מוגדרות על ידי r, w, ו-x שמציינות הרשאות קריאה (read), כתיבה (write) והרצה (execute).
הערות שוליים

↑  תיעוד של chmod
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Exodus (אלבום)

| --- | --- |

 אלבום אולפן מאת בוב מארלי והוויילרס
 יצא לאור:  3 ביוני 1977 
 סוגה:  רגאיי 
 שפה:  אנגלית 
 חברת תקליטים:  איילנד רקורדס 
 
Exodus (בעברית: אקסודוס) הוא אלבום האולפן התשיעי של להקת הרגאיי הג'מייקנית בוב מארלי והוויילרס אשר הופק על ידי איילנד רקורדס ויצא במקור לשווקים ביוני 1977.
ב-3 בדצמבר 1976, בוצע ניסיון התנקשות בחייו של בוב מארלי, אשתו והאמרגן שלו. ניסיון ההתנקשות בוצע יומיים לפני קונצרט "Smile Jamaica" שארגן ראש ממשלת ג'מייקה, מייקל מנלי, בניסיון לפייס בין שתי הקבוצות הפוליטיות הנלחמות במדינה. השלושה נפצעו קשה מהירי. הקליע פגע במארלי בחזהו, בסמוך לבית השחי ולשריר הזרוע, ולא הוצא מגופו מעולם. למרות פציעתו עלה מארלי להופיע כמתוכנן. בעקבות ניסיון ההתנקשות מארלי ומשפחתו עברו לגור בלונדון, ושם הוא החל לעבוד על האלבום Exodus, ולבסוף הקליט את האלבום באולפני איילנד רקורדס.
האלבום עוסק בתמות שונות כמו צדק חברתי, רוחניות ושחרור אישי. בעוד שהשירים "Natural Mystic" ו-"Exodus" משקפים את האמונות הרוחניות של מארלי, השירים "Jamming" ו-"One Love" עוסקים באחדות ואהבה.
מבחינה מוזיקלית האלבום שילב מקצבי רגאיי מסורתיים עם אלמנטים של מוזיקת פאנק, בלוז ומוזיקה אפריקאית.
האלבום, אשר נחשב לאחת מיצירותיו הגדולות ביותר של מארלי ולאחד מאלבומי הרגאיי הגדולים ביותר בכל הזמנים, זכה להצלחה הן מבחינה ביקורתית והן מבחינה מסחרית, והצלחה זו הייתה מרכיב מרכזי בהפיכתו של מארלי לכוכב בינלאומי. האלבום שהה במשך 56 שבועות רצופים במצעד האלבומים הבריטי.
לאחר צאת האלבום אקסודוס יצא מארלי לסיבוב הופעות באירופה.
הערות שוליים

| --- | --- |
בקרת זהויות :  MusicBrainz release group: c5650313-60f3-34d3-92e4-300545133792 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
Chosen

Chosen הוא מיני-אלבום הראשון של הלהקה האיטלקית מונסקין. המיני-אלבום יצא לאור ב-8 בדצמבר 2017, על ידי חברת התקליטים סוני מיוזיק אנטרטיינמנט. מתוך המיני-אלבום יצא סינגל.
רשימת רצועות

| Chosen> מס' | Chosen> שם | Chosen> משך | Chosen>  | Chosen>  | Chosen>  | Chosen>  | Chosen>  | Chosen>  | Chosen>  |
| --- | --- | --- | --- | --- | --- | --- | --- | --- | --- |
| 1. | Chosen  | 2:42 |  |  |  |  |  |  |  |
| 2. | Recovery  | 2:55 |  |  |  |  |  |  |  |
| 3. | Vengo dalla luna  | 3:04 |  |  |  |  |  |  |  |
| 4. | Beggin' (גרסת כיסוי לארבע העונות)   | 3:31 |  |  |  |  |  |  |  |
| 5. | Let's Get It Started (גרסת כיסוי לבלק אייד פיס)   | 2:26 |  |  |  |  |  |  |  |
| 6. | Somebody Told Me (גרסת כיסוי לקילרס)   | 2:41 |  |  |  |  |  |  |  |
| 7. | You Need Me, I Don't Need You (גרסת כיסוי לאד שירן)   | 3:30 |  |  |  |  |  |  |  |
| משך כולל: | משך כולל: | 20:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018-2021)> מדינה |   ‏‏‏  מצעדים ודירוגים (2018-2021)> מצעד |   ‏‏‏  מצעדים ודירוגים (2018-2021)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 24 |
|  איסלנד | הפלייליסט | 15 |
|  איטליה | מצעד האלבומים האיטלקי | 3 |
|  דנמרק | היטליסטן | 9 |
|  ולוניה | אולטראטופ 40 | 84 |
|  ליטא | AGATA | 2 |
|  נורווגיה | VG-lista | 11 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 14 |
|  שוודיה | סוורייטופליסטן | 8 |
|  שווייץ | המצעד השווייצרי | 61 |
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 50,000 |
 מכירות + הזרמת מדיה בלבד
הערות שוליים

1 2  Chosen, Genius (באנגלית)
↑  Italian album certifications – Måneskin – Chosen, fimi (באיטלקית)
| מונסקין |
| --- | --- | --- |
דמיאנו דוד • ויקטוריה דה אנג'ליס • תומאס ראגי • אית'ן טורקיו
| אלבומי אולפן | Il ballo della vita • Teatro d'ira: Vol. 1 |  |
| מיני-אלבומים | Chosen |  |
| סינגלים | "Chosen" • "Morirò da re" • "Torna a casa" • "Fear for Nobody" • "L'altra dimensione" • "Le parole lontane" • "Vent'anni" • "Zitti e buoni" • "I Wanna Be Your Slave" • "Mammamia" |  |
| שירים אחרים | "'Beggin" • "Coraline" |  |
| --- | --- |
בקרת זהויות :  MusicBrainz release group: cefe7298-2d05-4456-85aa-93fd635d2aee
155

שנת 155 היא השנה ה-55 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 155 ניתן לה בדיעבד.
כל התאריכים שלהלן הם לפי הלוח היוליאני.
אירועים

155 - ככל הנראה אניקטוס יורש את פיוס הראשון על כס האפיפיור.
נפטרו

פוליקרפוס, מאבות הכנסייה הנוצרית הוצא להורג (נולד ב-69).
ראו גם

ילידי 155‎
נפטרים ב-155‎
Blown Away (שיר)

Blown Away (בעברית: לְהַשִׁיב או לָפַחַת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away. השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.
השיר הגיע למקום השני במצעד שירי הקאנטרי.
רקע וכתיבה

השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט. בטקס פרסי גראמי שהתקיים בשנת 2013, קיבל השיר שתי מועמדויות: "שיר הקאנטרי הטוב ביותר" ו-"הופעת הסולו קאנטרי הטובה ביותר". השיר זכה בשתי הקטגוריות וזיכה את אנדרווד בשני פרסי גראמי נוספים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-86 מיליון השמעות.
הצלחה

השיר זכה להצלחה רבה, כאשר הגיע למקום השני במצעד שירי הקאנטרי ולמקום הראשון במצעד שירי הקאנטרי של קנדה. איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד משירי הקאנטרי הנמכרים ביותר בכל הזמנים.
בנוסף לכך, דורג השיר במקום ה-32 ברשימה השנתית של מצעד שירי הקאנטרי של בילבורד, שפורסמה בסוף שנת 2012.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | 20 |  |
|  ארצות הברית | מצעד שירי הקאנטרי | 2 |  |
|  ארצות הברית | מצעד 40 השירים למבוגרים | 31 |  |
|  ארצות הברית | מצעד הקאנטרי איירפליי | 1 |  |
|  הממלכה המאוחדת | מצעד הסינגלים הבריטי | 155 |  |
|  סקוטלנד | מצעד הסינגלים הסקוטי | 100 |  |
|  קנדה | קנדה הוט 100 | 17 |  |
|  קנדה | מצעד שירי הקאנטרי | 1 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | 70 |  |
|  ארצות הברית | מצעד שירי הקאנטרי | 32 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 45 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 4× | 4,000,000 |
| קנדה (Music Canada) | פלטינה | 80,000 |